Diari Oficial de la Generalitat Valenciana


Sumari del DOGV 6298, del 28-06-2010 (2010/7206)

ORDRE 13/2010, de 17 de juny, de la Conselleria de Medi Ambient, Aigua, Urbanisme i Habitatge, per la qual es fixen els períodes hàbils de caça i s'estableixen les vedes especials per a la temporada 2010-2011 a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/06/17/13/dof/vci/html**

### Dades del document

Número de DOGV
:   6298

Data del DOGV
:   28-06-2010

Secció del DOGV
:   I. DISPOSICIONS GENERALS

Número del document
:   2010/7206


Data del document
:   17-06-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Correcció d'errades

 Descriptors 

:   * legislació
    * regulació de la caça
    * caça

ORDRE 13/2010, de 17 de juny, de la Conselleria de Medi Ambient, Aigua, Urbanisme i Habitatge, per la qual es fixen els períodes hàbils de caça i s'estableixen les vedes especials per a la temporada 2010-2011 a la Comunitat Valenciana. [2010/7206]
La Llei 13/2004, de 27 de desembre, de Caça de la Comunitat Valenciana, estableix en el títol IV els referents següents per a l'activitat cinegètica; aquests són: 1) les directrius d'ordenació cinegètica de la Comunitat Valenciana a la qual han d'ajustar-se els plans d'aprofitament cinegètic dels vedats de caça i altres espais cinegètics i 2) l'ordre anual de vedes que ha de regular la caça de manera especial a les zones comunes definides en l'esmentada llei en l'article 33. Ambdós instruments, segons la llei esmentada, han aprovar-se mitjançant una ordre de la conselleria competent per raó de la matèria.
L'elaboració i l'aprovació de l'ordre anual de vedes per a la temporada de caça 2010-2011 és ineludible, ja que sense aquesta hi hauria una indefinició absoluta quant a la possibilitat de la pràctica de l'exercici de la caça a les zones comunes. Aquesta indefinició afectaria tant el col·lectiu de caçadors com altres usuaris dels terrenys que tinguen la consideració de zona comuna de caça.
Per a l'elaboració de l'ordre, a les esmentades zones ha de tenir-se en compte de manera especial el que preveuen els articles següents de la Llei 13/2004, de 27 de desembre, de Caça de la Comunitat Valenciana: article 33, pel qual es limiten les possibilitats de la caça amb armes a un únic període no superior a huit setmanes; i l'article 42, en el fet que l'ordre anual de vedes com a instrument de la planificació cinegètica ha d'assegurar un ús racional dels recursos cinegètics.
D'altra banda, quant a la caça a la resta d'espais cinegètics, la Llei 13/2004, de 27 de desembre, de Caça de la Comunitat Valenciana, en la disposició transitòria segona, estableix que, en defecte de directrius d'ordenació cinegètica, seran d'aplicació en aquests terrenys les resolucions aprovatòries dels plans tècnics de caça. A pesar d'aquesta transitorietat prevista en la llei, en nombrosos vedats hi ha alguna indefinició sobre el calendari hàbil de caça aplicable, ja que les resolucions dels seus plans tècnics estableixen els períodes de caça sense dates concretes, en funció del que s'establisca -que s'ha establir- de forma general per a la Comunitat Valenciana. Aquesta indefinició, en defecte de directrius d'ordenació cinegètica de la Comunitat Valenciana, pot resoldre's de manera simultània en aquesta ordre en virtut de l'article 48.1 de la llei esmentada.
Per tot això, complits els tràmits procedimentals previstos en l'article 43 de la Llei 5/1983, de 30 de desembre, del Consell, conforme el Consell Jurídic Consultiu de la Comunitat Valenciana i fent ús de les facultats que tinc atribuïdes,
ORDENE
Article 1. Objecte i àmbit
És objecte d'aquesta ordre la regulació dels períodes hàbils de caça i l'establiment de les vedes especials per a la temporada 2010-2011 a la Comunitat Valenciana, com també les espècies susceptibles d'aprofitament.
Article 2. Espècies cinegètiques
Les espècies cinegètiques susceptibles d'aprofitament en la temporada 2010-2011 que són objecte de caça d'acord amb les resolucions aprovatòries dels plans tècnics d'ordenació cinegètica dels espais cinegètics o d'acord amb aquesta ordre a les zones comunes de caça, són les següents:
a) Caça menor no aquàtiques:
Perdiu (Alectoris rufa)
Llebre (Lepus granatensis)
Conill (Oryctolagus cuniculus)
Rabosa (Vulpes vulpes)
Faisà (Phasianus colchicus)
Guatla (Coturnix coturnix)
Becada (Scolopax rusticola)
Colom tudó (Columba palumbus)
Colom roquer (Columba livia)
Colom xixella (Columba oenas)
Tórtora (Streptopelia turtur)
Tord comú (Turdus philomelos)
Tord ala-roig (Turdus iliacus)
Griva (Turdus viscivorus)
Griva cerdana (Turdus pilaris)
Estornell vulgar (Sturnus vulgaris)
Judia (Vanellus vanellus)
Blanca (Pica pica)
Gralla (Corvus monedula)
Cornella (Corvus corone)
b) Caça menor, aus aquàtiques:
Ànec collverd (Anas platyrhynchos)
Ascle (Anas strepera)
Ànec xiulador (Anas penelope)
Cua de jonc (Anas acuta)
Ànec cullerot (Anas clypeata)
Sivert (Netta rufina)
Xarxet (Anas crecca)
Roncadell (Anas querquedula)
Boix (Aythya ferina)
Morell capellut (Aythya fuligula)
Fotja (Fulica atra)
Bequeruda (Gallinago gallinago)
Bequet (Lymnocryptes minima)
Gavina comuna (Larus ridibundus)
Gavià argentat de potes grogues (Larus michaellis)
c) Caça major:
Cabra salvatge (Capra pyrenaica)
Cérvol (Cervus elaphus)
Cabirol (Capreolus capreolus) (només en vedats cinegètics)
Daina (Dama dama)
Porc senglar (Sus scrofa)
Mufló (Ovis aries)
Arruí (Ammotragus lervia)
Article 3. Modalitats de caça a zones comunes
A les zones comunes de caça de la Comunitat Valenciana s'autoritzen únicament les modalitats esportives de caça següents:
3.1. La caça del conill amb gossos i sense armes
Període: des del 18 de juliol fins al 26 de desembre de 2010.
Dies hàbils: dijous, dissabtes, diumenges i festius. Horari general.
Condicions específiques:
Màxim de 8 gossos per caçador i de 15 per grup de caçadors.
Queda prohibit l'ús de llebrers des del 18 de juliol fins a l'11 d'octubre de 2010.
3.2. Falconeria
Període: des del 12 d'octubre de 2010 fins al 31 de gener del 2011.
Dies hàbils: tots els dies. Horari general.
Condicions específiques: es permet per a totes les espècies cinegètiques de caça menor. S'autoritza la caça amb ajuda de gossos per a alçar les peces. L'entrenament d'aus de falconeria, degudament marcades, queda habilitat des de l'1 de juliol de 2010 fins al 28 de febrer del 2011.
3.3. Caça amb arc
Període: del 12 d'octubre al 6 de desembre de 2010.
Dies hàbils: dijous, dissabtes, diumenges i festius. Horari general.
Condicions específiques:
a) Es permet per a totes les espècies cinegètiques
b) Els arcs utilitzats per a la pràctica de la caça han de tenir les següents potències mínimes:
- Per a espècies de caça menor: tots els tipus a partir de 30 lliures (13,50 kg) a l'obertura de l'arquer.
- Per a espècies de caça major: tots els tipus a partir de 45 lliures (20,25 kg) a l'obertura de l'arquer.
c) Les fletxes i puntes que s'han d'emprar són les següents:
- Per a la caça d'aus al vol les fletxes de caça que s'han d'utilitzar han d'estar emplomallades obligatòriament amb plomes amples del tipus flu-flu.
- Per a la caça menor poden utilitzar-se puntes d'impacte i puntes de fulles de tall.
- Per a la caça major únicament es poden utilitzar puntes de tall.
- Queden prohibides les puntes que pel seu disseny en forma d'arpó poden impedir-ne l'extracció.
3.4. Caça amb escopeta a llocs fixos
Espècies autoritzades:
Tord comú (Turdus philomelos)
Tord ala-roig (Turdus iliacus)
Griva (Turdus viscivorus)
Griva cerdana (Turdus pilaris)
Estornell vulgar (Sturnus vulgaris)
Colom roquer (Columba livia)
Colom tudó (Columba palumbus)
Colom xixella (Columba oenas)
Cornella (Corvus corone)
Gralla (Corvus monedula)
Blanca (Pica pica)
Rabosa (Vulpes vulpes)
Conill (Oryctolagus cuniculus).
Període: del 12 d'octubre al 6 de desembre de 2010.
Dies hàbils: dissabtes, diumenges i festius. Horari general.
Condicions específiques: s'estableix una quantitat de captures individual -per caçador i dia- de 15 tords; per a la caça de tords i estornells poden emprar-se únicament com a reclams els xiulets o membranes de boca o de manxa, com també els reclams naturals de tord comú, tord ala-roig o estornell vulgar en un nombre no superior a cinc per espècie.
Per a desplaçar-se als llocs s'han de portar les armes enfundades, o bé descarregades i obertes.
En aquesta modalitat, prèviament a la ubicació del lloc, el caçador ha de comprovar les franges de seguretat establertes en l'article 39 de la Llei 13/2004, de caça de la Comunitat Valenciana, com també el camp de tir possible per a evitar que els perdigons caiguen en aquestes franges de terreny.
3.5. Caça a mà
Espècies autoritzades:
A més de les previstes en l'apartat anterior poden caçar-se les espècies següents:
Perdiu roja (Alectoris rufa)
Llebre (Lepus granatensis)
Període: del 12 d'octubre al 7 de novembre de 2010
Dies hàbils: dissabtes, diumenges i festius. Horari general
Condicions específiques: s'estableix una quota entre perdiu i llebre d'una peça per caçador i dia
3.6. Caça en batudes xicotetes per al porc senglar i la rabosa
Període: del 12 d'octubre al 6 de desembre de 2010.
Dies hàbils: dijous, dissabtes, diumenges i festius. Horari general
Condicions específiques:
- Tots els participants en la cacera han de vestir jupetins reflectors i només poden portar bales com a munició en les escopetes; queda prohibit l'ús de rifles.
- Els posseïdors d'arma blanca han de tenir llicència de caça.
Es requereix autorització administrativa expressa per a les caceres en què participen més de 9 caçadors i es limita el nombre de gossos a 15 quan participen 9 caçadors o menys.
Article 4. Modalitats de caça menor en vedats i zones de caça controlada
4.1. A vedats de caça i zones de caça controlada el període hàbil de mitja veda, com també l'acabament dels períodes de pròrroga de la caça de tords i d'estornells en lloc fix s'ha d'ajustar al que especifica aquesta ordre.
4.2. Als vedats de caça i zones de caça controlada la data límit per al tancament de la caça de perdiu amb reclam no pot depassar l'últim dia de febrer. Això no obstant, en 2011, com que l'últim dia del mes no és diumenge, el període de caça pot acabar el diumenge 6 de març, sempre i quan les resolucions dels plans tècnics d'ordenació cinegètica ho tinguen així establit i sense que cap vedat puga tancar amb posterioritat a aquest diumenge.
4.3. Per a la resta de modalitats, la caça en vedats de caça i zones de caça controlada s'ha de fer d'acord amb les resolucions aprovatòries dels plans tècnics d'ordenació cinegètica (PTOC) de cada vedat.
4.4. Els períodes hàbils que regulen la caça menor als vedats els plans de caça aprovats dels quals es remeten a l'ordre anual de vedes són els següents:
a) Conill amb gossos i sense armes (vedats i zones de caça controlada)
Període: des del 18 de juliol de 2010 al tancament de la temporada general de caça menor.
Dies hàbils: dijous, dissabtes, diumenges i festius. Horari general.
Condicions específiques: s'estableix un màxim de 8 gossos per caçador i 15 per grup.
b) Mitja veda excepte guatla (vedats i zones de caça controlada)
Espècies que es poden caçar:
Tórtora (Streptopelia turtur)
Colom tudó (Columba palumbus)
Colom roquer (Columba livia)
Colom xixella (Columba oenas)
Blanca (Pica pica)
Estornell vulgar (Sturnus vulgaris)
Gralla (Corvus monedula)
Cornella (Corvus corone)
Rabosa (Vulpes vulpes)
Període: del 15 d'agost al 5 de setembre de 2010.
Dies hàbils: dissabtes i diumenges. Horari general
Condicions específiques:
- S'estableix una quota diària màxima per caçador i dia de 8 exemplars de tórtora.
- La caça serà des de lloc fix.
- Els caçadors poden tenir ajuda de gossos per al cobrament de les peces.
c) Mitja veda de guatla a Castelló i València (vedats i zones de caça controlada)
Període: del 8 d'agost al 30 d'agost de 2010.
Dies hàbils: dissabtes i diumenges. Horari general.
Condicions específiques:
- Aquesta modalitat únicament pot practicar-se als espais cinegètics que la tinguen expressament autoritzada en la resolució del pla tècnic.
- La caça serà a mà i amb auxili de gossos.
d) Caça menor en temporada (vedats i zones de caça controlada)
Període: del 12 d'octubre de 2010 al 6 de gener del 2011.
A la comarca de Requena-Utiel pot posposar-se el tancament fins al 23 de gener del 2011, i retardar el dia de l'obertura almenys el mateix nombre de dies que el tancament; tot això després de la notificació prèvia als serveis territorials de València de la Conselleria de Medi Ambient, Aigua, Urbanisme i Habitatge abans de l'1 d'octubre de 2010, quan no ho tinga establit en la resolució aprovatòria del pla tècnic d'ordenació cinegètica.
A la província d'Alacant el tancament en aquesta modalitat és el 26 de desembre.
Condicions específiques: s'estableix una quantitat diària màxima per caçador i dia de 15 tords.
e) Pròrroga de la caça de tords i estornells a lloc fix (vedats i zones de caça controlada)
Espècies:
Tord comú (Turdus philomelos)
Tord ala-roig (Turdus iliacus)
Griva (Turdus viscicorus)
Griva cerdana (Turdus pilaris)
Estornell vulgar (Sturnus vulgaris)
Cornella (Corvus corone)
Gralla (Corvus monedula)
Blanca (Pica pica)
Rabosa (Vulpes vulpes).
Període: des de la data de tancament al vedat de la caça menor en temporada fins al 6 de febrer del 2011.
Dies hàbils: dissabtes, diumenges i festius. Horari general.
Condicions específiques:
- S'estableix una quota diària màxima per caçador i dia de 15 tords.
- Per a desplaçar-se als llocs s'han de portar les armes enfundades, o bé descarregades i obertes.
- El caçador pot auxiliar-se de gossos per al cobrament de peces.
f) Falconeria i caça amb arc (vedats i zones de caça controlada)
La caça amb arc podrà practicar-se als espais cinegètics en substitució de la caça amb arma de foc, això quan no es mencione res sobre l'ús d'arcs en la resolució aprovatòria del pla tècnic d'ordenació cinegètica. En cas contrari, s'ajustarà al que estableix la resolució esmentada.
Les característiques dels arcs i les fletxes seran les mateixes que les establides per a les zones comunes.
g) Aus aquàtiques (vedats i zones de caça controlada)
Període: des del 12 d'octubre de 2010 fins al 6 de febrer del 2011 als vedats declarats d'aus aquàtiques. En altres vedats el període és l'establert per a la caça menor en general.
Dies hàbils, quota i condicions: el que estableix la corresponent resolució aprovatòria del pla tècnic d'ordenació cinegètica del vedat.
Els titulars dels vedats de caça d'aus aquàtiques han d'incloure en la memòria i pla anual de gestió un calendari amb les tirades organitzades i altres jornades de caça, que han de presentar abans del 15 de setembre en la direcció territorial corresponent de la Conselleria de Medi Ambient, Aigua, Urbanisme i Habitatge.
La caça de la fotja als vedats de caça de les províncies de Castelló, València i terme municipal de Pego a Alacant pot practicar-se des del 13 de novembre de 2010 fins al 6 de gener del 2011, amb una quota per caçador i dia de dues peces. A la resta de la província d'Alacant es pot caçar segons les resolucions del calendari de tirades que s'aprove a cada vedat.
Article 5. Modalitats de caça major a vedats i zones de caça controlada
5.1. La caça als vedats de caça i a zones de caça controlada s'ha de realitzar d'acord amb les resolucions aprovatòries dels plans tècnics d'ordenació cinegètica de cada espai cinegètic.
5.2. Els períodes hàbils que regulen la caça major als vedats en la resolució aprovatòria del pla tècnic d'ordenació cinegètica dels quals es remeta a l'ordre anual de vedes, o no hi especifique res per a una espècie concreta són els següents:
a) Porc senglar (Sus scrofa)
En temporada del 12 d'octubre de 2010 al 6 de gener del 2011.
Es requereix l'autorització de la direcció territorial corresponent per a les caceres en què participen més de 9 caçadors o més de 15 gossos.
Del 4 de setembre a l'11 d'octubre de 2010 i del 8 de gener al 6 de febrer del 2011 s'autoritza la caça del porc senglar i de la rabosa, amb l'autorització prèvia administrativa. La munició que s'ha d'utilitzar és la bala. Els espais cinegètics la resolució del pla tècnic dels quals indique una data d'inici de la temporada en qualsevol altre dia de setembre, poden avançar l'inici al dissabte 4 de setembre.
La sol·licitud per a realitzar una batuda o una batuda xicoteta firmada pel titular cinegètic i l'organitzador ha de tenir entrada en la direcció territorial corresponent amb una antelació mínima de deu dies respecte a la data d'aquesta.
Quan les caceres sotmeses a autorització, d'acord els paràgrafs anteriors, estiguen previstes en la resolució dels plans tècnics, els titulars dels vedats han de presentar abans de l'inici de la temporada les Les quantitats per espècie i temporada són les següents:

\* \* \* \* \*
dates de celebració prevista d'aquestes als serveis territorials de la Conselleria de Medi Ambient, Aigua, Urbanisme i Habitatge, tot això com a part de la memòria i pla anual de gestió.
b) Arruí a la província d'Alacant en la modalitat de caça per acostament:
Femelles: des del 4 de setembre fins al 31 de desembre de 2010.
Mascles: des de l'1 d'octubre de 2010 fins al 31 de gener de 2011.
c) Resta d'espècies de caça major
Les direccions territorials de la Conselleria de Medi Ambient, Aigua, Urbanisme i Habitatge poden autoritzar la caça mitjançant un permís específic.
Article 6. Captura en viu d'aus fringíl·lides amb xarxa per al cant
S'autoritza aquesta captura als membres d'associacions ornitològiques silvestristes que disposen d'una autorització excepcional i expressa expedida per la corresponent direcció territorial i hagen participat en concursos de cant d'aus fringíl·lides, en virtut dels articles 10 i 15 la Llei 13/2004, de 27 de desembre, de caça de la Comunitat Valenciana.
Període: s'estableixen dos períodes denominats A o d'estiu i B o de tardor.
Autoritzacions: l'autorització té àmbit provincial. Només es podrà obtenir una única autorització per silvestrista que ha de detallar període i província.
Nombre màxim d'autoritzacions per província i període:

Dies hàbils: en període A
Juliol, 3, 4, 10, 11, 17, 18, 24, 25 i 31; agost, 1, 7, 8, 14, 15, 21, 22, 28 i 29.
Dies hàbils: en període B
octubre, 1, 2, 3, 8, 9, 10, 15, 16, 17, 22, 23, 24, 29, 30 i 31; novembre 1, 6, 7, 13 i 14.
Espècies:
Cadernera (Carduelis carduelis)
Passerell (Carduelis cannabina)
Verderol (Carduelis chloris)
Gafarró (Serinus serinus)
Pinsà (Fringilla coelebs).
La quantitat màxima de captura per dia, entre totes les espècies, és de 10; d'aquests deu, no pot superar-se el nombre de 3 passerells ni de 5 gafarrons per dia.
Los cupos por especie y temporada son los siguientes:

A l'efecte de controlar la quantitat màxima total per espècie les federacions han de proveir d'anelles oficials per a anellar al camp i per a repartir entre els seus associats que tinguen autorització, i queda prohibida la tinença d'ocells juvenils que no estiguen proveïts de l'anella corresponent. El titular de l'autorització està obligat a l'anellament de tots els ocells que retinga després de la captura en xarxa amb les anelles que la seua federació li haja proporcionat, i independentment que els ocells queden definitivament en captivitat o siguen alliberats posteriorment, després de la selecció per l'aptitud que tinguen per al cant.
Entre totes les espècies el nombre màxim d'exemplars que es poden capturar durant la temporada és de 30.
Del total de 30, si es capturen, només poden retenir-se en captivitat 20 aus.
Condicions específiques:
S'han d'admetre a tràmit únicament les sol·licituds presentades a través dels representants d'associacions ornitològiques silvestristes.
Per a obtenció de l'autorització és requisit estar al corrent de la presentació dels papers de captura de temporades anteriors.
Durant els mesos de juliol i agost només poden capturar-se exemplars juvenils.
Només poden utilitzar-se reclams i cimbells naturals de les espècies objecte de captura. Els ocells de reclam han d'estar separats en gàbies independents i els ocells que actuen com a cimbell, en nombre no superior a quatre, han d'estar proveïts dels elements propis per a la seua funció.
La captura s'ha de fer gràcies a l'actuació dels reclams, sense que pugen utilitzar-se esquers ni abeuradores artificials.
Als vedats de caça i altres espais cinegètics declarats cal disposar de l'autorització del titular del vedat o de l'espai cinegètic per escrit.
No pot practicar-se la captura als espais tancats per a protecció d'habitatges ni a l'interior de cap altre tipus de tancat si no tenen portes accessibles i obertes.
L'alliberament dels exemplars s'ha d'efectuar tan prompte com el titular de l'autorització s'adone que aquests no reuneixen les qualitats necessàries per al cant, tenint com a data límit el 30 de setembre els animals capturats en l'opció A i el 15 de desembre els animals capturats en l'opció B.
Article 7. Horari general
L'horari de caça permés de forma general en l'àmbit de la Comunitat Valenciana és el dels annexos a aquesta ordre.
DISPOSICIONS ADDICIONALS
Primera. Sol·licituds de caça a zones de caça controlada
Les sol·licituds per a caçar durant la temporada general en zones de caça controlada es poden presentar en la corresponent direcció territorial entre els dies 1 de juliol i el 15 d'agost de 2010. El sorteig es realitzarà el segon dijous de setembre a les 11.00 hores, a les oficines de les esmentades dependències.
Segona. Sol·licituds de trasllat i alliberament de peces de caça viva
Les sol·licituds de trasllat i alliberament de peces de caça viva s'han de realitzar amb una antelació mínima de 15 dies a la data de trasllat.
Tercera. Preceptes normatius
Per a tot allò que no regula aquesta ordre cal ajustar-se al que disposa la Llei 13/2004, de 27 de desembre, de Caça de la Comunitat Valenciana i la Llei 42/2007, de 13 de desembre, del Patrimoni Natural i de la Biodiversitat.
Quarta. Caça a espais naturals protegits
La pràctica de l'activitat cinegètica als espais naturals protegits ha d'ajustar-se al que estableixen els respectius plans d'ordenació de recursos naturals, plans rectors d'ús i gestió i plans especials.
DISPOSICIONS FINALS
Primera. Desenvolupament de l'ordre
Es faculta la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge per a dictar totes les resolucions que siguen necessàries per al desenvolupament d'aquesta ordre.
Segona. Entrada en vigor
Aquesta ordre entrarà en vigor l'endemà de la publicació en el Diari Oficial de la Comunitat Valenciana.
València, 17 de juny de 2010
El conseller de Medi Ambient, Aigua, Urbanisme i Habitatge, i
vicepresident tercer del Consell,
JUAN GABRIEL COTINO FERRER


Còpia Permalink ELI